*Jn13,4 felkelt a vacsorától, letette felsőruháját, és egy kendőt véve, körülkötötte magát;*

Az Igevers sugallja, hogy a lábmosásnak hívott történek következik.

Jézus nem azért kel fel a vacsorától, mert befejezte vagy, mert megunta a társaságot, hanem ennek célja volt. Döbbenetes, hogy mint a Mester vagy ma inkább: mint a vezető, Ő kezdi azt a munkát, ami nem az Ő feladata lenne. Annyira nem, hogy a rabszolgamunkák között is lenézett munka volt. Ha feltételezzük, hogy csak önmagában volt a tanítványi csoport, külsők nélkül, akkor könnyen elképzelhető az, hogy nem is volt ott erre a feladatra személyzet.

De pont az előző versben olvastuk, hogy Jézus pontosan tudja kicsoda Ő, honnan jött, hová megy és az Atya mindent a kézébe adott. Ezzel a tudással kezdi ezt a munkát. Mennyire illeszkedik minden mozdulata testi mivoltába. Mennyire hétköznapi, emberi eszközökkel mutatja be Isten királyságának tulajdonságait. Ő úgy élt itt a földön, hogy „megengedhette” magának a rabszolgamunkák legalját is. Ezzel nem vesztett semmit. Nem lett kisebb a tekintélye, nem vesztette el semmiféle kapcsolatát, de ezzel is példát adott. Követendő példát! Ismerős számodra? *Vadon Gyula*